als_Latn dik_Latn sna_Latn
NGA ZONJA VJOLLCA
Përbërësit
150 gr miell
400 ml qumësht
3 vezë, 2 lgj vaj, kripë
Gjethe sallate
150 gr krem djathi
16 feta proshutë
8 feta djath
1-2 speca të kuq
Përgatitja
Në një tas përziejmë miellin me qumështin me vezët, pak kripë dhe pak vaj. I përziejmë të gjithë përbërësit së bashku derisa të përftohet një brumë i hollë dhe i butë dhe e lemë të pushojë për 15 minuta.
Pas 15 minutave lyejmë tiganin me pak vaj ose gjalpë dhe shtojmë nga një garuzhde brumë duke e lëvizur tiganin me qëllim që brumi të përhapet uniformë në të gjithë sipërfaqen, e kthejmë atë me kujdes dhe sapo të zverdhet pak e largojmë. Kështu vazhdojmë duke përgatitur 8 krepa.
Në çdo krep vendosim pak krem djathi të cilin e hapim në të gjithë sipërfaqen, vendosim më pas një gjethe sallate, mbi sallatë vendosim dy feta proshutë pule të tymosur, një fetë djath dhe në mes të djathit 6 shirita speci të prera shumë hollë. E rrotullojmë krepin, e presim në dysh dhe e servirim me degë sallate dhe feta domate.
(da.xha/Vila24/BalkanWeb)
als_Latn als_Latn ltz_Latn lvs_Latn als_Latn dik_Latn als_Latn nso_Latn nso_Latn als_Latn als_Latn als_Latn als_Latn als_Latn bos_Latn